У паняцця ёсць і іншыя значэнні, гл. Галіна.

**Вольга Уладзіміраўна Галі́на** (па мужу **Александроўская**, дзявочае **Грудзінская**; 11 (23) сакавіка 1899, Жалудок Лідскага павета (цяпер Шчучынскі раён) — 4 снежня 1980, Мінск) — беларуская актрыса. Народная артыстка БССР (1946).

Біяграфія
---------

Нарадзілася ў сям’і настаўніка. У 1906 годзе сям’я Грудзінскіх пераехала ў Вільню. У 1909 годзе Вольга паспяхова вытрымала ўступныя экзамены і стала вучаніцай жаночай гімназіі, дзе пачалося яе першае сапраўднае знаёмства з культурай і мастацтвам. Раз на тыдзень гімназісты звычайна хадзілі ў тэатр на ранішнія спектаклі. Тут Грудзінскія пражылі да 1914 годзе.

З пачаткам Першай сусветнай вайны сям’я эвакуіравалася ў Тулу, дзе Вольга паступіла ў мясцовую гімназію і скончыла яе з залатым медалём. Цяжкія ўмовы, голад вымусілі сям’ю Грудзінскіх пераехаць ва Украіну. 18-гадовая Вольга засталася ў Туле, каб хоць так аблегчыць жыццё бацькоў. Апынуўшыся адна, дзяўчынка падала заяву ў тэатральную студыю і паспяхова вытрымала экзамены.

Партрэт працы мастака Л. Рана. 1960
Сцэнічную дзейнасць пачала ў 1919 годзе на Украіне. У 1921 годзе ў трупе палітаддзела 45-й савецкай стралковай дывізіі  (руск.) (бел..

У 1923—1962 актрыса ў БДТ-1 (Мінск), пачынала працаваць пад кіраўніцтвам Е. Міровіча. У 1948—1963 выкладала ў Беларускім тэатральна-мастацкім інстытуце.

Член Беларускага саюза тэатральных дзеячаў з 1946 года.

Творчасць
---------

Сярод найбольш значных роляў Марыя Аляксандраўна («Сям’я» І. Папова  (руск.) (бел.), Купавіна («Ваўкі і авечкі  (руск.) (бел.» А. Астроўскага), Соф’я («Апошнія» М. Горкага), Ранеўская  (руск.) (бел. Аркадзіна («Вішнёвы сад  (руск.) (бел.», «Чайка  (руск.) (бел.» А. Чэхава). Сярод іншых роляў: Ганка («Машэка» Е. Міровіча), Яворская («Мост» Я. Рамановіча), Паляжаева («Неспакойная старасць» Л. Рахманава  (руск.) (бел.), Тэадора («Дурная для іншых, разумная для сябе  (ісп.) (бел.» Лопэ дэ Вэга), сіньёра Капулеці («Рамэа і Джульета» У. Шэкспіра), Барабошава («Праўда добра, а шчасце лепей  (руск.) (бел.» А. Астроўскага), Карэніна («Жывы труп  (руск.) (бел.» Л. Талстога), Багаеўская («Варвары» М. Горкага, Дзяржаўны рускі тэатр БССР).

Выступала ў перыядычным друку з успамінамі пра дзеячаў беларускага тэатра, з рэцэнзіямі на спектаклі, артыкуламі-разважаннямі пра сутнасць акцёрскага майстэрства.

Узнагароды
----------

У 1946 годзе ўдастоена звання Народнай артысткі БССР. Узнагароджана ордэнам «Знак Пашаны» (1940) і двойчы ордэнам Працоўнага Чырвонага Сцяга (1948, 1955).

Зноскі
------

1. 1 2 3 4  Галина Ольга Владимировна // Биографический справочник. — Мн.: «Белорусская советская энциклопедия» имени Петруся Бровки, 1982. — Т. 5. — С. 134-135. — 737 с.
2. 1 2 3  ГАЛІНА ВОЛЬГА

Літаратура
----------

* Галіна Вольга Уладзіміраўна // Беларуская энцыклапедыя: У 18 т. Т. 4: Варанецкі — Гальфстрым / Рэдкал.: Г. П. Пашкоў і інш. — Мн. : БелЭн, 1997. — Т. 4. — 480 с. — 10 000 экз. — ISBN 985-11-0035-8. — ISBN 985-11-0090-0 (т. 4).
* Тамара Гаробчанка. «Вольга Галіна. Крытыка-біяграфічны нарыс».
* Календарыюм // «Czasopis» № 12/2005
* Лідзяне ХХ стагоддзя // Лідскі летапісец № 14 — Эл.рэсурс pawet.net

Спасылкі
--------

* Галіна (сцэнічны псеўданім: дзявочае Грудзінская, па мужу Александроўская) Вольга Уладзіміраўна Архівавана 4 сакавіка 2016.

|  |  |
| --- | --- |
| ⚙️   Нарматыўны кантроль | LCCN: n80161454 · VIAF: 35766615 |